A látópálya és látótérkiesések

A látórendszer


Retina ( n. opticus ( chiasma opticum (itt kereszteződnek a nasalis retinafélből jövő rostok) ( tr. opticus ( thalamus CGL ( radiatio optica ( primer látókéreg (area striata, Br17).


A tr. opticus oldalágakat ad a praetectalis magokba (pupillareakciók, ld. I/1.) és a hypothalamusba (cirkadián ritmus szabályozása).


A látókéreg kapcsolatai: secunder látókéreg (area peristriata: Br18, Br19), mozgásérzékelő mezők: cuneus, precuneus, felső parietalis és alsó-oldalsó occipitalis kéregterületek.

Látótérkiesések

Hemianopia: a látótér temporalis vagy nasalis felének kiesése; homonym, ha mindkét szem azonos oldali, heteronym, ha mindkét nasalis vagy temporalis látótérfél esik ki.

Quadransanopia: egy látótérnegyed kiesése.

Látótérkiesések típusai

N. opticus károsodása ( azonos oldali szem vak.

Chiasma középső részének károsodása ( bitemporalis hemianopia.

Chiasma bilateralis károsodása (ritka) ( binasalis hemianopia.

Tr. opticus vagy CGL károsodása ( ellenoldali homonym hemianopia.

Tr. opticus temporalis kamraszarvat megkerülő részének (Meyer-nyaláb) károsodása ( ellenoldali homonym felső quadransanopia.

Primer látókéreg károsodása ( ellenoldali homonym hemianopia, DE a macularis látás megtartott!

Primer látókéreg felső ajkának károsodása ( ellenoldali homonym alsó quadransanopia.

Primer látókéreg alsó ajkának károsodása ( ellenoldali homonym felső quadransanopia.

Szemizomparesisek és tekintészavarok
A szemmozgató agyidegek és szemizomparesisek 

N. oculomotorius (III.): két magja van a középagyban, a somatomotoros magból induló rostok beidegzik a külső szemizmok nagy részét (m. rectus superiort, medialist és inferiort, a m. obliquus inferiort) és a m. levator palpebrae superiorist, a visceromotoros mag (nucl. Edinger-Westphal, röv.: EW-mag) rostjai pedig a m. sphincter pupillaet és a m. ciliarist; bénulása esetén azonos oldalon a szem lefelé-kifelé helyezett, ezzel ellentétes irányba nem mozog, a pupilla tág, nem reagál, a szemhéj csüng (ptosis).

N. trochlearis (IV.): magja a középagyban (a n. III. magjai alatt), az ideg sajátos módon az agytörzs dorsalis oldalán lép ki és kereszteződik, beidegzi az ellenoldali m. obliquus superiort, bénulása esetén az ellenoldali szem felfelé-befelé helyezett, ezzel ellentétes irányba nem mozog.

N. abducens (VI.): magja a hídban, az ideg beidegzi a m. rectus lateralist, bénulása esetén a szem befelé helyezett, ezzel ellentétes irányba nem mozog.

Tekintés: a két szem koordinált együttmozgása.

A) Agykérgi tekintésközpontok

Occipitalis tekintésközpont (Br17, Br18): a reflexes, a spontán kereső és a mozgó tárgyat követő szemmozgásokat irányítja.

Frontális tekintésközpont (Br8): az akaratlagos szemmozgásokat irányítja.

B) Agytörzsi tekintésközpontok és FLM

Vertikális tekintésközpont: a középagyban a nucl. interstitialis Cajal (= a fasciculus longitudinalis medialis (FLM) rostralis interstitialis magja).

Horizontális tekintésközpont: a híd paramedialis formatio reticularisa.

FLM: összekapcsolja az agytörzsi tekintésközpontokat, szemmozgató agyidegmagokat, vestibularis magokat, és a nyakizmok nyaki gerincvelőben található motoneuronjait, ezáltal lehetővé teszi pl. a fejmozgásoktól független tekintetfixálást (ebben a tr. vestibulospinalis is résztvesz).

Tekintészavarok

Mindkét kérgi tekintésközpont rostokat küld az ellenoldali agytörzsi tekintésközpontokhoz, amelyek a velük azonos oldali szemmozgató agyidegmagokat irányítják ( a kérgi központok és leszálló rostjaik károsodása az ellenkező, az agytörzsi központok károsodása pedig az azonos oldalra tekintés zavarához vezet. 

A pupillabeidegzés és zavarai
Sympathicus beidegzés

A sympathicus izgalom pupillatágulatot (mydriasist) okoz. 

A pupilla sympathicus beidegzésének pályája


Lateralis hypothalamus (= sympathicus idegrendszeri központ) ( az agytörzsön át a gerincvelőbe leszálló rostok ( centrum ciliospinale (gericvelő Th1-3 szelvények, oldalsó szarv) ( a paravertebralis sympathicus dúcláncban felszálló rostok ( ggl. cervicale superius ( az ACI mentén felszálló rostok (plexus caroticus) ( leágazó rostok a szemgolyó felé ( m. dilatator pupillae (+ m. tarsalis sup. et inf., m. orbitalis, arc erei és verejtékmirigyei).

A sympathicus pupillabeidegzés kiesése

Horner-triász:


1. miosis (pupillaszűkület a m. dilatator pupillae bénulása miatt),


2. ptosis (Szemhéjcsüngés a m. tarsalis bénulása miatt. Enyhébb, mint a n. III. bénulásakor kialakuló.)

3. enophthalmus (mélyen ülő szemgolyó a m. orbitalis Mülleri bénulása miatt),


+ társulhat: anhydrosis (a verejték-elválasztás hiánya) és melegségérzés, bőrpír az arcon.


Minden tünet a lézió oldalán jelenik meg. A sympathicus pálya léziója a pálya lefutása mentén bárhol bekövetkezhet (hypothalamus, agytörzs, gerincvelő, paravertebralis dúclánc, plexus caroticus, orbita).

Parasympathicus beidegzés

A parasympathicus izgalom pupillaszűkületet (miosist) okoz.

A pupilla parasympathicus beidegzése háromféle ún. pupillareakcióban vesz részt:

Fényreakció

Erős fényben a pupilla szűkül.

Direkt fényreakció: a megvilágított pupilla szűkülete.

Consensualis fényreakció: az ellenoldali, nem megvilágított pupilla szimultán szűkülete.

A fényreakció reflexíve:


afferens szár: retina fényreceptorai ( n. opticus ( tr. opticus,


centrális rész: azonos oldali nucl. praetectalis ( mindkét oldali (!) nucl. Edinger-Westphal,


efferens szár: n. oculomotoriusok (III.) praeganglionaris parasympathicus rostjai ( ggl. ciliare ( postganglionaris parasympathicus rostok ( m. sphincter pupillae ( miosis.

Látható, hogy a consensualis fényreakciót az hozza létre, hogy az egyik oldali praetectalis mag rostjai mindkét oldali EW-magon végződnek.

Convergentiareakció 

Közelre nézéskor a szemgolyók összetérítése (convergentiája) pupillaszűkülettel jár. 

A convergentiareakció reflexíve:


afferens szár: retina ( látópálya (ld. II/1.),


centrális rész: látókéreg ( praetectalis régió ( Perlia-mag ( mindkét oldali nucl. n. III.,


efferens szár: n. oculomotoriusok (III.) ( m. rectus medialisok ( convergentia;


+ a Perlia-mag rostokat küld mindkét oldali EW-maghoz, amelyek a fényreakciónál leírt efferens száron keresztül miosist okoznak.

Accommodatiós reakció

Közelre nézéskor a szemlencsék domborúbbra állítása (accommodatiója) pupillaszűkülettel jár.

Az accommodatiós reakció reflexíve:


afferens szár: retina ( látópálya (ld. II/1.),


centrális rész: látókéreg ( praetectalis régió ( Perlia-mag ( mindkét oldali nucl. Edinger-Westphal,


efferens szár: n. oculomotoriusok (III.) praeganglionaris parasympathicus rostjai ( ggl. ciliare ( postganglionaris parasympathicus rostok ( m. ciliarisok ( accommodatio;


+ a Perlia-mag rostokat küld mindkét oldali EW-maghoz, amelyek a fényreakciónál leírt efferens szár révén miosist okoznak.

Közelre nézés

Közelre nézéskor a Perlia-mag aktiválódása mindig létrehozza a convergentia + accommodatio + miosis -triászt (mindhárom egyszerre szükséges az éles látáshoz); a fenti kettéválasztást az indokolja, hogy külön vizsgálati technika létezik a convergentiareakció és az accommodatiós reakció kiváltására.

A pupillareakciók zavarai

Amauroticus pupillamerevség 


Oka: a n. opticus léziója.


Tünetei: a lézió oldalán a szem látásképtelen (= amauroticus), erről az oldalról nem váltható ki sem a direkt, sem a consensualis fényreakció (= pupillamerevség), ugyanakkor az ellenoldalról a consensualis fényreakció kiváltható, ui. a lézió oldalán a pupillomotoros rostok épek.

Abszolút pupillamerevség

Oka: a pupillomotoros elemek (EW-mag, n. oculomotorius, ggl. ciliare, postggl. rostok) léziója.

Tünetei: a lézió oldaláról csak az ellenoldali pupilla consensualis fényreakciója váltható ki, az érintett oldali pupilla egyik pupillareakciót sem mutatja.

Reflektoros pupillamerevség

Oka: a nucl. praetectalisokból az EW-magokhoz futó rostok léziója, többnyire neurosyphilis következtében.


Tünetei: sem a direkt, sem a consensualis fényreakció nem váltható ki, a convergentiareakció és az accommodatiós reakció viszont kiváltható, ezek pályája ui. ép marad.
Wernicke-féle hemianopiás pupillareakció: a radiatio optica sérülése által okozott látótérkiesés esetén a fényreakció a hiányzó látótérfélből is kiváltható, ui. ennek reflexíve ép marad!  

Anisocoria: nem egyenlő átmérőjű pupillák. Neurológiai oka: a pupillák beidegzésének aszimmetrikus volta, amelynek hátterében akár a sympathicus, akár a parasympathicus beidegzés károsodása állhat. 

